google/wiki40b huggingface dataset:
ฟร็อก เซลอส

บทบาท

ฟร็อก เซลอส ปรากฏตัวครั้งแรกในปราศาทฮาเดสบนโลกมนุษย์ เพื่อรับคำสั่งของไวเวิร์น ราดาแมนทีส แต่เซลอสก็มักยกแพนโดร่ามาขู่ราดาแมนทีสบ่อย ๆ เมื่อเจมินี่ ซากะ, แคปริคอร์น ชูร่า และอควอเรียส คามิวนำร่างที่ห่อด้วยผ้าขาวที่บอกว่าเป็นร่างของอาธีน่ามามอบให้แก่แพนโดร่า แต่แพนโดร่าไม่ไว้ใจจึงสั่งให้เซลอสเปิดผ้าออก เมื่อเปิดออกพบว่าไม่มีอะไร ทั้ง 3 อดีตโกลด์เซนต์ก็ได้โจมตีแพนโดร่า ขณะที่เซลอสถูกคามิวโจมตีด้วยพลังเย็น แต่ทั้ง 3 ก็ไม่อาจทำอะไรได้มากกว่านั้น เพราะชีวิตแค่ 12 ชั่วโมงที่ฮาเดสมอบให้ หมดเสียก่อน
ขณะที่พวกเซย่าบุกเข้ามา เซลอสได้ท้าทายให้ทั้ง 4 โจมตีเข้ามาพร้อมกันทีเดียว พร้อมกระทืบคามิวให้ดูเป็นตัวอย่าง จึงถูกไดม่อน ดัสต์ ของเฮียวกะโจมตีใส่จนกระเด็นกระดอนออกไป เซลอสจึงขอร้องให้ราดาแมนทีสยื่นมือมาช่วย แต่ราดาแมนทีสกลับยืนดูเฉย เพราะเซลอสได้บอกเองก่อนหน้านั้นว่า ให้ราดาแมนทีสยืนดูเฉย ๆ พอ เซลอสจึงพยายามฮึดต่อสู้ด้วยพลังสูงสุด แต่กลับถูกท่าไม้ตาย ออโรร่า เอ็กคิวชั่น ของเฮียวกะโจมตีใส่ แต่ยังไม่ตายในทันทีเพราะยังร้องเสียงหลงได้อยู่ จนกระทั่งปราสาทฮาเดสได้ถล่มลงมา
นับได้ว่า ฟร็อก เซลอส เป็นตัวละครที่น่าเกลียดทั้งรูปร่าง และพฤติกรรม

เซอร์พลีส

เซลอส สวมชุดเซอร์พลีสรูปฟร็อก หรือ กบ นั่นเอง
พระแม่มารีกับไม้ปั่นด้าย

ฉบับบุคคล็อยช์

ภาพที่เชื่อกันว่าน่าจะเป็นงานของดา วินชิมากที่สุดเป็นของริชาร์ด สกอตต์ ดยุคแห่งบุคคล็อยช์ที่ 10 (Richard Scott, 10th Duke of Buccleuch) ที่แขวนอยู่ที่ปราสาทดรัมแลนริก (Drumlanrig Castle) ที่ดัมฟรีย์สและกาลลาเวย์ในสกอตแลนด์จนกระทั่งถูกขโมย
ในปี ค.ศ. 2003 ภาพเขียนถูกขโมยโดยโจรสองคนที่ทำตัวกลืนกับนักท่องเที่ยว แต่ก็ได้คืนมาหลังจากตำรวจเข้าบุกค้นสำนักงานทนายความในกลาสโกว์ในเดือนตุลาคม ค.ศ. 2007 ซึ่งทางสำนักงานทนายความกล่าวว่าไม่มีอะไรที่เป็นการกระทำที่ผิดกฎหมายนอกไปจากคำอธิบายที่ไม่น่าตื่นเต้นอะไร มีผู้ถูกจับสี่คนรวมทั้งทนายสองคนจากสองสำนักงานซึ่งกล่าวว่าเป็นแต่เพียงตัวแทนตรวจดูสัญญาระหว่างลูกค้าสองฝ่ายเท่านั้น
วิดีโอเกมในประเทศไทย

วิดีโอเกมเป็นอุตสาหกรรมที่กำลังรุ่งเรืองในประเทศไทย ประเทศไทยเป็นตลาดวิดีโอเกมที่ใหญ่เป็นอันดับที่ 23 ในปัจจุบัน มีรายได้ 338 ล้านดอลลาร์สหรัฐใน พ.ศ. 2558 สูงที่สุดในเอเชียตะวันออกเฉียงใต้

การเติบโต

วแลด มิคู จากวีจีวิชันนารี และวินโดวส์โฟนแฟนส์ดอตคอม เคยกล่าวใน พ.ศ. 2555 ว่า อุตสาหกรรมวิดีโอเกมในประเทศไทยกำลังรุ่งเรือง ส่วนใหญ่มาจากร้านค้าโปรแกรมประยุกต์หลายแห่งและความสนใจลงทุนในประเทศไทยของนักลงทุนต่างชาติมีเพิ่มขึ้น หลังจากสังเกตเห็นว่าเกมไทยหลายเกมกำลังมีฐานมั่นคงอย่างช้า ๆ ในตลาดต่างประเทศ มิคู กล่าวว่า "สตูดิโอเกมไทยจำนวนมากกำลังมีกำลังผลิตเนื้อหาที่มีคุณภาพสำหรับผู้เล่นทั่วโลก" ในเดือนพฤศจิกายน พ.ศ. 2558 โซนี่เริ่มผลิตสมาร์ตโฟนระดับพรีเมียมในประเทศไทย เป็นโรงงานผลิตโทรศัพท์มือถือต่างประเทศแห่งแรกในรอบ 20 ปีของบริษัท โซนีตั้งเป้าหมายว่าจะผลิตสมาร์ตโฟนระดับพรีเมียมให้ได้ 600,000 ถึง 700,000 เครื่องในปีแรก
ใน พ.ศ. 2558 ทั้งนิวซู และนิโคพาร์ตเนอส์ กล่าวว่าได้คาดหวังการเติบโตของรายได้วิดีโอเกมในประเทศไทยและประเทศต่าง ๆ ในภูมิภาคเอเชียตะวันออกเฉียงใต้ในปีต่อ ๆ ไป

บริษัทต่าง ๆ

ประเทศไทยมีบริษัทเกมอย่างเอเชียซอฟท์ คอร์ปอเรชั่น หนึ่งในบริษัทเกมที่ประสบความสำเร็จมากที่สุดในเอเชียตะวันออกเฉียงใต้ ในช่วง พ.ศ. 2533-2542 บริษัทตั้งเป้าหมายลดราคาวิดีโอเกมในประเทศไทยขณะทำการประเมินเพื่อให้มั่นใจว่าวิดีโอเกมไม่ "รั่วไหล" ไปภูมิภาคอื่น เพื่อรับมือกับการละเมิดลิขสิทธิ์วิดีโอเกม เนื่องจากตลาดเปลี่ยนแปลงไปแล้วและเกมออนไลน์กลายเป็นตลาดขนาดใหญ่ในเอเชียตะวันออกเฉียงใต้ เอเชียซอฟท์เริ่มจำหน่ายเกมออนไลน์แบบเล่นตามบทบาท เช่น เวิลด์ออฟวอร์คราฟต์ ของบลิซซาร์ดเอ็นเตอร์เทนเมนต์ ในประเทศ ใน พ.ศ. 2547 บริษัทขยายตัวไปถึงประเทศสิงคโปร์ และภายใน พ.ศ. 2557 บริษัทในสำนักงาน 6 แห่งในหลายประเทศ
สนุกเกมส์ เริ่มพัฒนาวิดีเกมสำหรับคอนโซล เกมมือถือ และอุปกรณ์มือถือเมื่อ พ.ศ. 2546 บริษัทมีสำนักงานใหญ่ในกรุงเทพมหานคร เปิดสำนักงานจัดจำหน่ายในแคว้นโรนาลป์ ประเทศฝรั่งเศส

ประเด็นถกเถียง

ใน พ.ศ. 2551 เกมแกรนด์เธฟต์ออโต 4 เป็นประเด็นถกเถียงในประเทศไทยหลังจากเด็กนักเรียนมัธยมปลาย อายุ 18 ปีคนหนึ่งแทงคนขับรถแท็กซี่เสียชีวิต เด็กอายุ 18 ปีสารภาพว่าขโมยรถแท็กซี่และฆ่าคนขับรถอายุ 54 ปีหลังจากเขาต่อสู้กลับ ต่อมากล่าวว่า "การฆ่าคนในเกมนั้นง่าย" ต่อมา เกมดังกล่าวที่ผลิตจากสหรัฐอเมริกาถูกห้ามจำหน่ายในประเทศไทย
หลังจากรัฐประหารในประเทศไทย พ.ศ. 2557 คณะรักษาความสงบแห่งชาติสั่งห้ามจำหน่ายวิดีโอเกม ทรอปิโก 5 ซึ่งผู้เล่นสามารถเป็นผู้เผด็จการในรัฐที่เป็นเกาะ นงลักษณ์ สหวัฒนพงศ์ ผู้จัดการฝ่ายขายของนิวอีราไทยแลนด์ กล่าวว่า "บางส่วนของเนื้อเรื่องในเกมกระทบสถานการณ์ในประเทศไทย" และแม้ว่านงลักษณ์จะรู้สึก "ผิดหวัง" กับการตัดสินใจครั้งนี้ บริษัทจำต้องปฏิบัติตามคำสั่งห้าม
พรทิพย์ โรจนสุนันท์

ประวัติ

พรทิพย์ โรจนสุนันท์ ชื่อเล่น นาย เกิดที่กรุงเทพมหานคร เป็นบุตรของว่าที่ร้อยตรี สาทร กับนางพิสมร ศรศรีวิชัย มีน้องอีกสามคน คือ ดอกเตอร์ พรรณทิพา วิเชียรสวรรค์, ดอกเตอร์ ฐิติมา ตั้งเลิศไพบูลย์ และอาชวิช ศรศรีวิชัย  
พรทิพย์ สมรสกับวิชัย โรจนสุนันท์ เมื่อวันที่ 14 กุมภาพันธ์ พ.ศ. 2525 มีธิดา 1 คน ชื่อ ญารวี โรจนสุนันท์ ชื่อเล่น เท็น

การภาคทัณฑ์

แพทยสภา หลังมีมติลงโทษภาคทัณฑ์จากการเปิดเผยรายงานตรวจพิสูจน์ศพ นายห้างทอง ธรรมวัฒนะพญ.พรทิพย์ได้ร้องต่อศาลปกครองเพื่อขอให้ศาลมีคำสั่งให้แพทยสภาทบทวน โดยอยู่ระหว่างรวบรวมเอกสารมติแพทยสภาเพื่อยื่นร้องต่อศาลปกครอง
อนุมัติ ซูสารอ

ประวัติ

นายอนุมัติ ซูสารอ (มะพระเอก) เกิดเมื่อวันที่ 1 มกราคม พ.ศ. 2492 เป็นบุตรของนายวาลี กับนางลีเมาะ ซูสารอ ด้านชีวิตครอบครัวสมรสกับนางเบญจวรรณ ซูสารอ สมาชิกสภาที่ปรึกษาการบริหารและพัฒนาจังหวัดชายแดนภาคใต้ มีบุตร 7 คน หนึ่งในนั้นคือ ยุซรี ซูสารอ นายกองค์การบริหารส่วนตำบลควน อดีตสมาชิกสภาผู้แทนราษฎร จังหวัดปัตตานี พรรคเพื่อแผ่นดิน

การทำงาน

นายอนุมัติ เริ่มทำงานการเมืองท้องถิ่น โดยการเป็นสจ.อำเภอปานาเระ จังหวัดปัตตานี 2 สมัย ต่อมา ได้รับเลือกเป็นกำนันตำบลควนและได้รับเลือกตั้งเป็นนายกองค์การบริหารส่วนตำบลควน ต่อมาในปี พ.ศ. 2554 ได้สมัครรับเลือกตั้งสมาชิกสภาผู้แทนราษฎร จังหวัดปัตตานี สังกัดพรรคมาตุภูมิ และได้รับเลือกตั้งเป็นสมัยแรก เป็นผู้สมัครเพียงคนเดียวของพรรคที่ได้รับการเลือกตั้งในระบบแบ่งเขต โดยสามารถเอาชนะ อับดุลรามัน มะยูโซะ จากพรรคประชาธิปัตย์ สมมารถ เจ๊ะนา จากพรรคเพื่อไทย และนิมุคตาร์ วาบา จากพรรคภูมิใจไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาย้ายมาลงสมัครรับเลือกตั้งในนามพรรคชาติไทยพัฒนา
เจ้าหญิงอาจีกาเยฮู อัมฮา เซลาสซีแห่งเอธิโอเปีย

พระชนม์ชีพ

เจ้าหญิงอาจีกาเยฮู อัมฮา เซลาสซีแห่งเอธิโอเปีย เคยโดยเสด็จ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกา (ปู่) เยือน ประเทศอิตาลี เกาหลีใต้ ออสเตรเลีย  และ ประเทศมาเลเซีย
พระองค์สิ้นพระชนม์เมื่อวันที่ 23 มกราคม 2519 สิริพระชันษา 39 ปี เนื่องจากทรงถูกขุมขังเนื่องด้วยระบอบรัฐประหาร
อภิวัฒน์ แจ่มเจริญ

ประวัติ

ในเดือนกันยายน พ.ศ. 2555 อภิวัฒน์ได้ย้ายจากสโมสรฟุตซอลลำปางมาร่วมทีมกับสโมสรฟุตซอล ธอส. อาร์แบค
วันที่ 20 มกราคม พ.ศ. 2556 อภิวัฒน์ได้ร่วมกับสโมสรฟุตซอล ธอส. อาร์แบค เข้าแข่งขันรายการยูเมะฟุตซอลเอฟเอคัพ 2012 เมื่อครั้งที่พบกับสโมสรฟุตซอลสุราษฎร์ธานี ที่จัดขึ้น ณ สนามแฟชั่นไอส์แลนด์ จากนั้น เขายังมีส่วนร่วมให้แก่ทีมชลบุรีบูลเวฟ โดยเป็นผู้ทำประตูที่ 100 ให้แก่ทีมเมื่อครั้งที่มีการแข่งขันไทยแลนด์ฟุตซอลลีกฤดูกาล 2012-2013 เมื่อครั้งที่พบกับทีมนนทบุรี ที่โรงเรียนชลกันยานุกูล ณ วันที่ 6 กุมภาพันธ์ ของปีเดียวกันนี้ และเป็นหนึ่งในผู้ทำประตูเมื่อครั้งที่พบกับสโมสรฟุตซอลกรุงเทพมหานครในวันที่ 27 กุมภาพันธ์ ของปีเดียวกันนี้ ต่อมา ในวันที่ 13 มีนาคม อภิวัฒน์ร่วมเล่นให้แก่ทีมชลบุรีบูลเวฟเมื่อครั้งที่พบกับสโมสรฟุตซอลแคท เทเลคอม รวมถึงมีส่วนร่วมในการแข่งขันเมื่อครั้งที่พบกับทีมลำปางยูไนเต็ด ณ วันที่ 9 มีนาคม ที่สนามลำปางยูไนเต็ด ตลอดจนเมื่อครั้งที่พบกับสโมสรฟุตซอลราชนาวี ณ วันที่ 16 มีนาคม ที่แฟชั่นไอส์แลนด์ และเป็นหนึ่งในผู้ทำประตูเมื่อครั้งที่พบกับทีมสโมสรฟุตซอลการท่าเรือไทย ณ วันที่ 24 มีนาคม
บัญชีรายชื่อดาวฤกษ์บาบิโลน

ดาราศาสตร์บาบิโลนได้รวบรวมการสังเกตในช่วงแรกและได้แบ่งดาวฤกษ์ออกเป็นชุด ๆ ในบัญชีรายชื่อดาวฤกษ์บาบิโลน ในช่วงระหว่างและหลังการปกครองของคัสไซต์เหนืออาณาจักรบาบิโลเนีย บัญชีรายชื่อดาวฤกษ์เหล่านี้เขียนขึ้นด้วยอักษรคูนิฟอร์ม ประกอบด้วยรายชื่อกลุ่มดาว ดาวฤกษ์ และดาวเคราะห์ กลุ่มดาวที่ถูกรวบรวมนี้อาจเก็บรวบรวมมาจากแหล่งข้อมูลอื่น ๆ จำนวนมาก เช่น บัญชีรายชื่อดาวฤกษ์ที่เก่าแก่ที่สุด การกล่าวถึงดาวฤกษ์ Three Stars Each ของจักรวรรดิอัคคาเดียน อมอไรต์ เอลาม และอื่น ๆ
แหล่งข้อมูลจำนวนมากตั้งทฤษฎีว่ากลุ่มดาวบาบิโลนเหล่านี้ถือกำเนิดมาจากสุเมเรียน แต่ข้อเสนอที่ว่ากลุ่มดาวเหล่านี้ถือกำเนิดมาจากอีลาไมต์ก็ได้รับการเสนอเช่นกัน ความเกี่ยวโยงกับการศึกษาสัญลักษณ์ดาวฤกษ์ของหินคุดูร์รูของคัสไซต์ได้มีการกล่าวอ้างถึงเช่นกัน แต่ไม่ว่าคุดูร์รูจะแสดงกลุ่มดาวและข้อมูลทางดาราศาสตร์ก็ตาม การใช้สัญลักษณ์ก็ยังไม่เป็นที่ทราบกันแน่ชัด
บัญชีรายชื่อดาวฤกษ์ตาม Three Stars Each รวมไปถึงรายชื่อ MUL.APIN ซึ่งเป็นชื่อของกลุ่มดาวกลุ่มแรกของบาบิโลน ᴹᵁᴸAPIN "ไถ" ซึ่งปัจจุบันเป็นกลุ่มดาวสามเหลี่ยมรวมกับแกมมา อันโดรเมดา บัญชีรายชื่อดังกล่าวรวบรวมกลุ่มดาวกว่า 17-18 กลุ่มในจักรราศี บัญชีรายชื่อในยุคหลังลดจำนวนกลุ่มดาวในจักรราศีลงเหลือ 12 กลุ่ม ซึ่งเป็นแนวคิดซึ่งยืมมาจากอียิปต์และกรีก และยังคงใช้กันต่อมาจนถึงกลุ่มดาวสมัยใหม่
ไซโกซิตี

ไซโกซิตี (อังกฤษ: zygosity) คือความเหมือนหรือไม่เหมือนของยีนทั้งสองของลักษณะหนึ่งๆ ของสิ่งมีชีวิตหนึ่งๆ หากยีนทั้งสองเหมือนกัน สิ่งมีชีวิตนั้นก็จะมีลักษณะนั้นๆ แบบเป็นฮอโมไซกัส (อังกฤษ: homozygous) หรือเป็นพันธุ์แท้ หากไม่เหมือนกัน สิ่งมีชีวิตนั้นจะมีลักษณะนั้นๆ แบบเป็นเฮเทอโรไซกัส (อังกฤษ: heterozygous) หรือเป็นพันทางหรือพันธุ์ผสม หากหายไปยีนหนึ่งเหลือเพียงยีนเดียวเรียกว่าเฮมิไซกัส (hemizygous) หากหายไปทั้งสองยีนเรียกว่านัลลิไซกัส (nullizygous)

ประเภทต่างๆ

คำต่างๆ อย่าง ฮอโมไซกัสและเฮเทอโรไซกัสนั้นใช้สำหรับอธิบายลักษณะจีโนไทป์ที่ตำแหน่งโลคัสหนึ่งๆ บนดีเอ็นเอของสิ่งมีชีวิตที่มีโครโมโซมสองชุด (ดิพลอยด์) โดยฮอโมไซกัสหมายถึงการที่จีโนไทป์นั้นมีอัลลีลสองอันที่เหมือนกันบนโลคัสหนึ่งๆ เฮเทอโรไซกัสหมายถึงการที่จีโนไทป์นั้นมีอัลลีลที่ไม่เหมือนกันสองอันบนโลคัสหนึ่งๆ เฮมิไซกัสหมาถึงการที่จีโนไทป์นั้นมียีนเพียงยีนเดียว ส่วนนัลลิไซกัสหมายถึงการที่จีโนไทป์นั้นไม่มียีนใดๆ อยู่เลย

ฮอโมไซกัส

การเซลล์หนึ่งๆ จะมียีนหนึ่งๆ เป็นฮอโมไซกัส หมายความว่ามีอัลลีลที่เหมือนกันอยู่บนฮอโมโลกัสโครโมโซมทั้งสองอัน เซลล์หรือสิ่งมีชีวิตนั้นๆ จะถูกเรียกว่าเป็นฮอโมไซโกต สิ่งมีชีวิตพันธฺุ์แท้จะมีลักษณะหนึ่งๆ ที่สนใจ เป็นฮอโมไซกัสเสมอ
สาวน้อยยอดนักสืบ

เนื้อเรื่อง

หลังสงครามโลกครั้งที่ 1 ในประเทศเซาธ์วิเล่ ที่ห้อมรอบไปด้วยหุบเขา ซึ่งต่อมาได้มีนักเรียนแลกเปลี่ยนชาวญี่ปุ่นนาม คาซุยะ คุโจ ได้ย้ายเข้ามาเรียนที่โรงเรียนเซนต์ มากัวริเต้ และที่นั่นเขาก็ได้พบและรู้จักกับสาวสวยปริศนานาม วิกตอริก้า เด บลัวส์ ที่กำลังงีบหลับอยู่ในห้องสมุด  แถมยังชอบคาบไปป์เหมือนเชอร์ล็อก โฮมส์  โดยที่เธอนั้นมีเบื้องหลังการไขคดีลึกลับยากๆ ช่วยเหลือพี่ชายของเธอที่เป็นตำรวจ  ที่ค่อนข้างไว้วางใจในตัวน้องสาวเป็นอย่างมาก แต่ไม่กล้าแสดงออกว่าไว้ใจเพราะไม่ต้องการแสดงตัวว่าเป็นน้องสาวของตน เพราะแม่ของวิกตอริก้า ถูกใส่ร้ายว่าเป็นฆาตกร ซึ่งคุโจ เมื่อได้รู้จักกับ วิกตอริก้า ก็เลยต้องไปเป็นข้ารับใช้ของเธอ ในการร่วมไขคดีลึกลับต่างๆนานา จากพวกกลุ่มคนลึกลับ
เจ้าหญิงคินชิ

เจ้าหญิงคินชิ (ญี่ปุ่น: Imperial Princess Kinshi Kinshi-naishinnō  ; 13 พฤศจิกายน 1858 – 30 พฤษภาคม 1905) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิโกะ-ไดโงะ และเป็น เจ้าหญิงพระชายา ใน จักรพรรดิโคงง
เบนิซิโอ เดล โตโร

ประวัติ

เบนิซิโอ เดล โตโรเกิดที่เมืองซานตุส ประเทศปวยร์โตรีโก เป็นบุตรคนโตของนายกุสตาโว อดอลโฟ เดล โตโร เบอมิวเดซ กับนางฟัสต้า จีโนเวว่า ซันเชซ ริเวร่า บรรพบุรุษเป็นชาวสเปน และอิตาลี บิดาเป็นกุมารแพทย์ สมัยเด็กเดล โทโร่มีชื่อเล่นว่า "Skinny Benny" หรือ "Beno" เป็นคนคริสตัง เมื่ออายุได้ 9 ขวบมารดาของเขาก็เสียชีวิตด้วยโรคตับอักเสบ เมื่ออายุ 13 ปีก็ย้ายถิ่นฐานมาอยู่ที่เมืองเมอร์เซิร์สเบิร์ก รัฐเพนซิลเวเนีย ประเทศสหรัฐอเมริกา และศึกษาที่โรงเรียนเมอร์เซิร์สเบิร์กจนจบมัธยมปลาย
หลังจากจบการศึกษามัธยมปลาย เขาได้ศึกษาต่อมหาวิทยาลัยแห่งแคลิฟอร์เนีย ที่ซานดิเอโก้ ในสาขาบริหารธุกิจตามคำแนะนำของบิดา แต่ต่อมาเขาได้เรียนการแสดงกับสเตลล่า แอดเลอร์กับอาร์เธอร์ เมนโดซ่าที่ลอสแอนเจลิส และโรงเรียนการแสดงที่นิวยอร์ก

รางวัลออสการ์

ในปี พ.ศ. 2544 เบนิซิโอ เดล โตโรได้รับรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่อง Traffic (คนไม่สะอาด อำนาจ อิทธิพล) เป็นนักแสดงคนที่ 4 ที่ได้รับรางวัลออสการ์ในบทบาทที่พูดภาษาอื่นที่ไม่ใช่ภาษาอังกฤษ (ในภาพยนตร์เดล โตโรรับบทเป็นจาเวียร์ โรดริเกวซ โรดริเกวซ ตำรวจเม็กซิโก ต้องพูดภาษาสเปน) ซึ่งก่อนหน้านี้ 3 คนคือ โซเฟีย โลเรน, โรเบิร์ต เดอ นีโรและโรเบอโต เบนิกนิ ทั้งนี้เดล โทโร่ยังเป็นชาวเปอร์โตริโก้คนที่ 3 ที่ได้รับรางวัลออสการ์ต่อจากโจเซ่ เฟอร์เรอร์และริต้า โมเรโน่ อีก 3 ปีต่อมาเขาได้เข้าชิงรางวัลออสการ์ สาขานักแสดงสมทบชายยอดเยี่ยมอีกครั้งจากภาพยนตร์เรื่อง 21 กรัม น้ำหนัก/รัก/แค้น/ศรัทธา แต่คนที่ได้ในปีนั้นคือทิม รอบบิ้นส์จากภาพยนตร์เรื่อง Mystic River (ปมเลือดฝังแม่น้ำ)

เดล โตโรกับเทศกาลภาพยนตร์เมืองคานส์

ใน พ.ศ. 2553 เดล โทโร่ได้รับเกียรติเป็นคณะกรรมการตัดสินภาพยนตร์ เทศกาลภาพยนตร์เมืองคานส์ ครั้งที่ 63 ซึ่งภาพยนตร์เรื่อง ลุงบุญมีระลึกชาติ ผลงานโดย อภิชาติพงษ์ วีระเศรษฐกุล ผู้กำกับภาพยนตร์ชาวไทย ได้รับรางวัลปาล์มทองคำอันเป็นรางวัลสูงสุดของงาน เป็นที่น่าสังเกตว่า ในคราวที่อภิชาติพงศ์เป็นคณะกรรมการตัดสินเมื่อปี พ.ศ. 2551 เดล โทโร่ก็ได้รับรางวัลนักแสดงนำชายยอดเยี่ยมจาก Che เช่นกัน
พระวิสุทธิสมาจาร (ศรี พฺรหฺมโชติ)

มรณภาพ

ท่านเจ้าคุณศรี วัดอ่างศิลา ได้มรณภาพ เมื่อวันที่ 4 สิงหาคม พ.ศ.2510 เวลา 23.00 น. รวมสิริอายุได้ 96 ปี 76 พรรษา
ฟาโรห์เนบิไรรอที่หนึ่ง

รัชกาล

ในบันทึกพระนามแห่งตูริน ได้บันทึกไว้ว่าพระองค์ครองราชย์ยาวนานถึง 26 ปีและผู้สืบทอดบัลลังก์ก็ใช่พระนามว่า เนบิไรรอที่ 2 ซึ่งสันนิษฐานได้อาจจะเป็นพระราชโอรสของพระองค์ ตราประทับที่เป็นของพระองค์ ส่วนใหญ่ทำมาจากดินเหนียวหรือฟริต (วัตถุที่ใช้ทำเครื่องเคลือบหรือกระจก) มากกว่าทำจากหินสบู่ ซึ่งหมายความว่าไม่มีการทำเหมืองแร่ในทะเลทรายตะวันออกของอียิปต์ในรัชสมัยของพระองค์ มีการพบตราประทับของพระองค์สองชิ้นอยู่ที่ลิสท์ ซึ่งในขณะนั้นเป็นดินแดนส่วนหนึ่งชองชาวฮิกซอส การค้นพบนี้อาจจะแสดงให้เห็นถึงการติดต่อทางการทูตระหว่างฟาโรห์ชาวธีบส์ในอียิปต์บนและฟาโรห์ชาวฮิกซอสในอียิปต์ล่างในรัชสมัยของพระองค์ แม้ว่าจะไม่แน่นอนก็ตาม
หออัครศิลปิน

ประวัติ

ในปีพุทธศักราช 2539 สำนักงานคณะกรรมการวัฒนธรรมแห่งชาติได้จัดตั้งหออัครศิลปินขึ้น เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ในโอกาสฉลองสิริราชสมบัติครบ 50 ปี พุทธศักราช 2539 โดยในพิธีเปิด สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในพิธีเปิดอย่างเป็นทางการเมื่อวันจันทร์ที่ 17 พฤษภาคม พ.ศ. 2553  ซึ่งกระทรวงวัฒนธรรมได้มอบหมายให้กรมส่งเสริมวัฒนธรรม กระทรวงวัฒนธรรม เป็นหน่วยงานที่ควบคุมบริหารจัดการกิจการที่เกี่ยวข้องทั้งหมด  "อัครศิลปิน" แปลว่า "ผู้มีศิลปะอันเลอเลิศ" หรือ "ผู้เป็นใหญ่ในศิลปิน"  หออัครศิลปิน ออกแบบโดย นาย สตวัน ฮ่มซ้าย และคณะ ซึ่งอยู่ภายใต้การดูแลของกรมศิลปากร ในปี พ.ศ. 2554 ในมหาอุทกภัย พ.ศ. 2554 ซึ่งเป็นมหาอุทกภัยน้ำท่วมครั้งยิ่งใหญ่ของประเทศไทย ทำให้หออัครศิลปิน ซึ่งอยู่ในพื้นที่จ.ปทุมธานี ได้รับความเสียหายจากน้ำท่วม ทำให้หออัครศิลปินได้รับความเสียหายกว่า 2 ล้านบาท

ส่วนจัดแสดงผลงาน

หออัครศิลปิน มีส่วนประกอบหลักนำเสนอพระราชประวัติและพระราชกรณียกิจของพระบาทสมเด็จพระเจ้าอยู่หัว รัชกาลที่ 9 ด้านศิลปะและวัฒนธรรม และผลงานด้านศิลปะและวัฒนธรรมของสมเด็จพระเทพรัตนราชสุดาฯ สยามบรมราชกุมารี และผลงานของศิลปินแห่งชาติทุกสาขาโดยจัดแสดงเป็นหมวดหมู่สาขาของศิลปินแห่งชาติในแต่ละด้าน

ส่วนประกอบของอาคาร

หออัครศิลปินมีทั้งหมด 3 ชั้น อันได้แก่ ห้องบริหาร ห้องนิทรรศการชั่วคราว และห้องนิทรรศการถาวร โดยห้องที่มีความสำคัญที่สุดคือ ห้องอัครศิลปิน  ซึ่งเป็นที่ประดิษฐานบุษบกไม้ประดับกระจก ปิดทองตรงกึ่งกลางห้องและภายในบุษบกประดิษฐานพระราชลัญจกรประจำพระองค์ รัชกาลที่ 9 จำลองบนพานแว่นฟ้า เปรียบเสมือนตัวแทนของพระองค์พระบาทสมเด็จพระเจ้าอยู่หัว รัชกาลที่ 9  ซึ่งฐานโดยรอบมีสื่อวีดิทัศน์แสดงพระราชประวัติและพระราชกรณียกิจจำนวน 9 ตอน โดยนำเสนอเป็นสื่อคอมพิวเตอร์ระบบสัมผัส เมื่อผู้ชมคุกเข่าตามจุดต่าง ๆ จะได้รับชมอย่างต่อเนื่อง โดยมีฉากหลังเป็นจิตรกรรมฝาผนังเรื่องไตรภูมิ ด้านซ้ายและด้านขวาเป็นกระจกแกะลายเทพชุมนุม มีความหมายว่า เหล่าเทวดาต่างสักการะพระบาทสมเด็จพระเจ้าอยู่หัว รัชกาลที่ 9 ผู้ทรงเปรียบเสมือนสมมติเทพ
นอกจากพื้นที่จัดแสดงแล้วหออัครศิลปินยังมีห้องฝึกอบรม ร้านขายของที่ระลึก ห้องสมุดที่รวมพระราชนิพนธ์ในสมเด็จพระเทพรัตนราชสุดาฯ สยามบรมราชกุมารี  และผลงานวรรณกรรมของศิลปินแห่งชาติทุกท่าน  โดยใช้สื่อผสมที่ทันสมัย มีห้องบรรยาย ห้องพักศิลปิน เวทีการแสดง โรงภาพยนตร์ และห้องคาราโอเกะ สำหรับฝึกเพลงของศิลปินแห่งชาติที่รู้จักเป็นอย่างดี โดยรายละเอียดในหออัครศิลปินในชั้นที่ 2 ประกอบด้วย 6 ส่วน ดังนี้
ท่าอากาศยานกามซัญ

สายการบินระหว่างประเทศ

มีสายการบินไทยแอร์เอเชียให้บริการระหว่างสนามบินดอนเมือง, กรุงเทพมหานคร, ประเทศไทย บินตรงไปยังสนามบินนี้
อุ้ยเสี่ยวป้อ จอมยุทธเย้ยยุทธจักร

เนื้อเรื่อง

อุ้ยเสี่ยวป้อ มีนิสัย กะล่อน ฉลาดเฉลียว รู้จักเอาตัวรอด จนวันหนึ่งเขาได้ช่วยชีวิตประมุขพรรคฟ้าดินไว้ได้ เฉินจิ้นหนานจึงได้รับเขาเป็นศิษย์และกลายเป็นหัวหน้าพรรคฟ้าดิน จนถูกส่งตัวเข้าไปในวังหลวงเพื่อสังหาร คังซีฮ่องเต้ แต่กับเกิดเหตุการณ์พลิกผัน ทำให้เขากลายเป็นสหายของคังซีฮ่องเต้ ไปโดยไม่รู้ตัว
อำเภอลำสนธิ

ประวัติศาสตร์

กิ่งอำเภอลำสนธิ ได้รับก่อตั้งขึ้นโดยแยก 6 ตำบล ออกจากอำเภอชัยบาดาล เนื่องจากพื้นที่ของอำเภอชัยบาดาลเดิมนั้นกว้างขวางมาก ทำให้ทางราชการดูแลได้ไม่ทั่วถึง ต่อมาได้รับการยกฐานะเป็น อำเภอลำสนธิ เมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539

สถานศึกษา

สถานศึกษาในอำเภอลำสนธิ ในระดับ อำเภอ
- โรงเรียนลำสนธิวิทยา (เดิมคือโรงเรียนหนองรีวิทยา) เป็นโรงเรียนระดับมัธยมศึกษา เปิดสอนตั้งแต่ระดับชั้น มัธยมศึกษาปีที่ ๑ - ๖ เป็นโรงเรียนมัธยมขนาดกลางประจำอำเภอลำสนธิ
- โรงเรียนอนุบาลอำเภอลำสนธิ (บ้านหนองรี) เดิมคือโรงเรียนบ้านหนองรี เป็นโรงเรียนที่เปิดสอนระดับชั้นประถมศึกษา เปิดสอนตั้งแต่ ชั้นก่อนประถมศึกษา และชั้นประถมศึกษาปีที่ ๑-๖  
เป็นโรงเรียนประจำอำเภอในระดับประถมศึกษา 
- โรงเรียนชุมชนวัดจงโก (มิตรภาพที่ ๑๕๗)  เป็นโรงเรียนที่เปิดสอนในระดับ ก่อนประถมศึกษาและประถมศึกษา จนถึงขยายโอกาสชั้นมัธยมศึกษาปีที่ ๓

สาธารณสุข

อำเภอลำสนธิ มีระบบสาธารณสุข  ดังนี้
โรงพยาบาลลำสนธิ  เป็นโรงพยาบาลของรัฐ ตั้งอยู่ในพื้นที่ ตำบลหนองรี บริการรักษาอาการเจ็บป่วยและส่งเสริมสุขภาพให้ประชาชนในอำเภอลำสนธิ
โรงพยาบาลส่งเสริมสุขภาพประจำตำบล  ประกอบด้วย
๑.  โรงพยาบาลส่งเสริมสุขภาพตำบลเขาน้อย
๒.  โรงพยาบาลส่งเสริมสุขภาพตำบลซับสมบูรณ์
๓.  โรงพยาบาลส่งเสริมสุขภาพตำบลลำสนธิ
๔.  โรงพยาบาลส่งเสริมสุขภาพตำบลเขารวก
๕.  โรงพยาบาลส่งเสริมสุขภาพบ้านวังทอง
๖.  โรงพยาบาลส่งเสริมสุขภาพตำบลกุดตาเพชร
๗.  โรงพยาบาลส่งเสริมสุขภาพบ้านหินลาว

หน่วยงานราชการ ในอำเภอลำสนธิ

หน่วยงานราชการในอำเภอลำสนธิ ประกอบไปด้วย
๑.  ที่ว่าการอำเภอลำสนธิ  ตั้งอยู่ในพื้นที่ ม.๑ ตำบลลำสนธิ อ.ลำสนธิ  จ.ลพบุรี
๒.  สำนักงานเกษตรอำเภอลำสนธิ  ตั้งอยู่ในพื้นที่ ม.๑ ตำบลลำสนธิ อ.ลำสนธิ  จ.ลพบุรี
๓.  สถานีตำรวจภูธรลำสนธิ ตั้งอยู่ในพื้นที่ ม.๑ ตำบลลำสนธิ อ.ลำสนธิ  จ.ลพบุรี 
๔.  ด่านกักสัตว์โคกคลี  ตั้งอยู่ในพื้นที่ ม.๖ ตำบลลำสนธิ อ.ลำสนธิ  จ.ลพบุรี
๕.  ศูนย์วิจัยและบำรุงพันธุ์สัตว์ลำพญากลาง  ตั้งอยู่ใน ต.ลำสนธิ  และตำบลหนองรี 
๖.  เขตห้ามล่าพันธุ์สัตว์ป่าซับลังกา  ตั้งอยู่ใน ต.กุดตาเพชร
๗.  ไปรษณีย์อำเภอลำสนธิ ตั้งอยู่ใน ต.หนองรี

ธนาคาร

ธนาคารในอำเภอลำสนธิ มีให้บริการด้านการเงิน จำนวน ๑ ธนาคาร  คือ ธนาคารเพื่อการเกษตรและสหกรณ์การเกษตร หรือ ธ.ก.ส. ตั้งอยู่ใน ต.หนองรี

ประเพณี

ประเพณีที่สืบทอดกันมาและจัดเป็นประจำทุกปี ในอำเภอลำสนธิ คือ 
-  ประเพณีตักบาตรเทโว โดยจัดขึ้นเป็นประจำทุกปี ในช่วงเทศกาลออกพรรษาตามประเพณีทางพระพุทธศาสนา จัด ณ วัดหนองรี และวัดประจำตำบล ในอำเภอลำสนธิ 
-  ประเพณีแข่งขันเรือยาววัดหนองรี จัดเป็นประจำทุกปี ซึ่งจะจัดขึ้นในวันออกพรรษา ของทุกๆปี  โดยมีการแข่งขันของประชาชนในอำเภอลำสนธิ  และประชาชนนอกพื้นที่ โดยมีผู้เข้าแข่งขันจำนวนมาก และเป็นการส่งเสริมการท่องเที่ยวในเขต อำเภอลำสนธิ จังหวัดลพบุรี
- ประเพณีกวนข้าวทิพย์​ จะจัดในช่วงวันวิสาขบูชา​ ของทุกปี​ โดยการร่วมกันบริจาคข้าวแป้ง​ นม​ น้ำตาล​ มะพร้าว​ ผลไม้​ ถั่ว​งา​ ของคนในชุมชนแล้วน้ำมากวนข้าวทิพย์​ ก่อนวันพระ​วันวิสาขบูชา​ เมื่อกวนเสร็จแล้วจะนำข้าวทิพย์มาแจกให้ผู้ที่มาทำบุญในเช้าวันพระวันวิสาขบูชา​ สร้างความสามัคคีและความศรัทธาในชุมชน
แชนซ์โนะจูมบัง

ข้อมูลเพลง

ในช่วงท้ายของคอนเสิร์ต AKB48 ที่สนามกีฬาแห่งชาติโยะโยะกิในเดือนกรกฎาคม ได้มีการประกาศว่าเซ็นบัตสึสำหรับซิงเกิลลำดับที่ 19 จะค้นหาจากการแข่งขันเป่ายิงฉุบระหว่างสมาชิก AKB48 ทั้งหมด และสมาชิกทีมเคนคิวเซย์ 4 คน 16 คนสุดท้ายที่ยังอยู่ในการแข่งขันได้จะเป็นเซ็นบัตสึสำหรับซิงเกิลลำดับที่ 19 และนอกจากนี้สมาชิก 12 คนสุดท้ายจะมาเป็นมีเดียเซ็นบัตสึแล้วผู้ชนะจะได้รับตำแหน่งเซ็นเตอร์ของซิงเกิล และเนื่องด้วยการประกาศ Graduated ของสมาชิก AKB48 ทีม K อย่าง โอโนะ เอเรนะ ทำให้การแข่งขันครั้งนี้จึงเหลือผู้ร่วมแข่งขันทั้งหมด 51 คน และการแข่นขันครั้งนี้ถูกจัดขึ้นในวันที่ 21 กันยายนที่นิปปอน บูโดกัง และผู้ชนะได้แก่ อุชิดะ มายูมิ ซึ่งจะกลายมาเป็นเซ็นเตอร์ของซิงเกิลนี้
ซิงเกิลนี้สามารถจำหน่ายได้ 471,242 แผ่นในวันแรกที่วางจำหน่ายทำให้ขึ้นอันดับ 1 Oricon Daily Chart และจำหน่ายได้อีก 54,780 แผ่นในวันที่ 2 ทำให้ซิงเกิลนี้เป็นซิงเกิลลำดับที่ 6 ที่เป็นอันดับ 1 ของ Oricon Daily Chart ของ AKB48 และซิงเกิลนี้ยังได้รับการยืนยันระดับ Triple Platinum จาก RIAJ
โคลิน ฟาร์เรล

ประวัติ

โคลิน ฟาร์เรล เกิดเมื่อวันที่ 31 พฤษภาคม พ.ศ. 2519 ที่แคสเซิลน็อค กรุงดับลิน ประเทศไอร์แลนด์ ตอนเด็ก ฟาร์เรล ใฝ่ฝันเป็นนักฟุตบอลอย่างพ่อและลุงของเขา ที่เป็นนักฟุตบอลสโมสร ไอริชฟุตบอลคลับ ซึ่งทั้งคู่เล่นให้กับแชมร็อค โรเวอร์ในทศวรรษที่ 60 แต่ความสนใจของเขาก็เปลี่ยนเป็นการแสดง ฟาร์เรล เข้าโรงเรียน Gaiety School of Drama ในกรุงดับลิน ก่อนที่จะเรียนจบ
ฟาร์เรล แสดงบทนำในมินิซีรีส์ของไดร์เดร เพอร์เซล เรื่อง Falling For a Dancer ต่อมาเขาแสดงนำในซีรีส์ของบีบีซีเรื่อง Ballykissangel และในเรื่องแรกของผู้กำกับฯ ทิม รอท ในเรื่อง The War Zone นอกจากนั้นเขายังรับบทเล็กๆ ในภาพยนตร์แก๊งค์สเตอร์ดับลินของทัดเดส โอซัลลิแวน เรื่อง Ordinary Decent Criminal แสดงร่วมกับเควิน สเปซี่
ฟาร์เรล แสดงในภาพยนตร์เรื่อง A Home at the End of the World ซึ่งนำเค้าโครงเรื่องมาจากนิยายของไมเคิล คันนิงแฮม (The Hours) และภาพยนตร์อเมริกันเรื่องแรกคือ Tigerland และเรื่องต่อมาของฟาร์เรลก็คือ American OutLaws ในบทเจสซี่ เจมส์ ส่วนภาพยนตร์อื่นๆ Hart’s War คู่กับบรูซ วิลลิส รวมทั้งแสดงคู่กับทอม ครูซ ในเรื่อง Minority Report ของสตีเฟ่น สปีลเบิร์ก ตลอดจนคู่กับเบน อัฟเฟล็ค ในเรื่อง Daredevil และประกบอัล ปาชิโน ในเรื่อง The Recruit และซามูเอล แอล แจ๊คสัน ในเรื่อง S.W.A.T.
นอกจากนี้ ฟาร์เรล ยังกลับมาร่วมงานกับโจเอล ชูมัคเกอร์ ในเรื่อง Phone Booth และหลังจากจบบทบาทของเขาใน Alexander ฟาร์เรลเดินทางไปยังแอฟริกาใต้เพื่อสวมบทนำใน Ask the Dust กับบทร้อยเอกจอห์น สมิธ ในเรื่อง The New World ที่เป็นเรื่องเกี่ยวกับการเผชิญหน้าครั้งแรกระหว่างวัฒนธรรมชาวยุโรปกับอินเดียนแดง
ในปี พ.ศ. 2549 ได้แสดงภาพยนตร์กำกับโดย ไมเคิล มานน์ เรื่อง Miami Vice ที่สร้างจากทีวีซีรีส์ในทศวรรษที่ 80 เป็นภาพยนตร์แอ็คชั่นอาชญากรรม แสดงร่วมกับเจมี่ ฟ็อกซ์
ชาตินิยมบาสก์

ชาตินิยมบาสก์ (บาสก์: Eusko abertzaletasun, สเปน: Nacionalismo vasco, อังกฤษ: Basque nationalism) เป็นรูปแบบของลัทธิชาตินิยมที่อ้างว่าแคว้นบาสก์เป็นประเทศ และส่งเสริมความสามัคคีทางการเมืองของแคว้นบาสก์ โดยนับตั้งแต่ชาตินิยมบาสก์ก่อตั้งขึ้นในปลายคริสต์ศตวรรษที่ 19 ชาตินิยมบาสก์ได้เข้าร่วมในการเคลื่อนไหวแบ่งแยกดินแดน
ชาตินิยมบาสก์ถือว่าสามภูมิภาคต่าง ๆ ในสองรัฐ (ชุมชนปกครองตนเองบาสก์ และนาวาร์ในสเปน และแคว้นเฟรนช์บาสก์ในประเทศฝรั่งเศส) เป็น "กลุ่มลัทธิเรียกร้องดินแดนของชนชาติเดียวกันในธรรมชาติ" (irredentist in nature)  ซึ่งได้รับการสนับสนุนจากการรวมกลุ่มทางการเมืองของจังหวัดที่พูดภาษาบาสก์ทุกแห่ง
ถนนเทอดไท

ถนนเทอดไท (อักษรโรมัน: Thanon Thoet Thai) เป็นถนนสายหนึ่งในพื้นที่กรุงเทพมหานคร เป็นถนนในฝั่งธนบุรี ตัดผ่านตั้งแต่เขตธนบุรี, เขตจอมทอง, เขตภาษีเจริญ ไปสิ้นสุดที่เขตบางแค
ถนนเทอดไทจัดเป็นถนนสายรอง บางส่วนเดิมมีชื่อว่า "ถนนพัฒนาการ" เป็นถนนที่มีจุดเริ่มต้นที่แยกบางยี่เรือ จุดตัดกับถนนอินทรพิทักษ์ ในเขตธนบุรี ไปสิ้นสุดลงที่แยกพัฒนาการ จุดตัดกับถนนบางแค ในเขตบางแค
โปงลางสะออน

ประวัติ

โปงลางสะออนเป็นกลุ่มอดีตนักศึกษา สาขานาฏศิลป์ วิทยาลัยนาฏศิลป์กาฬสินธุ์ สถาบันบัณฑิตพัฒนศิลป์ กรมศิลปากร ที่มีพื้นฐานการศึกษาและใจรักในดนตรีพื้นบ้านอีสาน เคยเป็นวงดนตรีเล็ก ๆ เล่นอยู่ตามร้านอาหาร ร้านไก่ย่างโคราช แถวถนนวิภาวดี และย้ายไปเล่นที่ร้านไม้เก่า ตลาด อ.ต.ก. เล่นที่ร้านไหคำ ปากเกร็ด จังหวัดนนทบุรี ไปเล่นที่ร้านคันทรีเพลส เป็นโรงเบียร์ โด่งดังตอนเข้ามาชนะการประกวดในช่วง ดันดารา ของรายการตีสิบ จนผู้ชมเรียกร้องให้ทางรายการนำวงโปงลางสะออนกลับมาแสดงอีกครั้งถึง 2 รอบ ก่อนจะเซ็นสัญญากับค่ายอาร์สยาม ในเครือบริษัทอาร์เอส ทั้งลาล่า ลูลู่ และอี๊ด เคยเป็นพิธีกร รายการ สำราญราษฎร์ ประมาณปี พ.ศ. 2548 เล่นไม่นาน ก่อนจะมาโด่งดังเป็นวงโปงลางสะออน ปัจจุบัน ลาล่า และ ลูลู่ ได้ลาออกจากวงไปแล้วเมื่อวันที่ 3 มกราคม พ.ศ. 2556
เอเชียนคัพ 2011

เจ้าภาพ

ในการคัดเลือกเจ้าภาพ มีสามประเทศที่เข้าร่วมคัดเลือกเป็นเจ้าภาพ ดังนี้ คือ กาตาร์, อินเดีย และ อิหร่าน โดยมีเพียงกาตาร์ประเทศเดียวที่ได้ยื่นเอกสารประมูลในครั้งนี้ และได้มีการประกาศอย่างเป็นทางการว่า กาตาร์จะได้เป็นเจ้าภาพระหว่างช่วงการแข่งขัน เอเชียนคัพ 2007
ในการแข่งขันครั้งนี้ได้มีการกำหนดการแข่งในช่วงมกราคมแทนที่การแข่งขันปกติในช่วงกรกฎาคม โดยทางสมาคมได้ให้คำแนะนำว่าช่วงฤดูร้อนของแถบตะวันออกกลาง จะเป็นช่วงเวลาที่ร้อนเกินไปในการแข่งขันฟุตบอล

รอบแพ้คัดออก

All times are Arabian Standard Time (AST) – UTC+3
ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ (เส้นทางหลัก)

หน้านี้สรุป เส้นทางหลัก แต่ละนัดของ ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ.
แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
ทวิภาวะ (คณิตศาสตร์)

ตัวอย่าง

x + 0 = x จะเท่ากับ x • 1 = x
x + 1 = 1 จะเท่ากับ x • 0 = 0
x + x = x จะเท่ากับ x • x = x
x + x’ = 1 จะเท่ากับ x • x’ = 0
และ (x') ' จะเท่ากับ x